Тигана, који је по оцу из Малија, а по мајци из Француске, је играо за репрезентацију Француске. За Француску је играо у периоду од 1980. до 1987. године, за то време је остварио 52 наступа и постигао 1 гол. Заједно са Платинијем, Жиресом и Луисом Фернандезом је дуго чинио везни ред Француске, који је прозван „магични квадрат”, и део генерације која је Француској донела успехе током 80-их година 20. века. Са Француском је освојио Европско првенство 1984, а на Светском првенству 1982. и 1986. заузео четврто, односно треће место.